ועדת הכלכלה, כנסת 25, פרוטוקול מספר 29, 2023-02-19 00:00

דוד ביטן: אני פותח את הישיבה

דוד ביטן:  בהמשך לישיבות יוקר המחיה בישראל, ישנה עלייה צפויה במחיר העופות, כפי ששמענו, שעתיד לעלות ב-45%, אז א' אנחנו רוצים לדעת אם זה נכון, ו-ב' מהם הגורמים לזה ואיך מטפלים בגורמים האלה?     נתחיל דווקא במועצת הלול

דוד ביטן:  מי זה הנציג? זה נכון, קודם כל?     

שמואל לויט: שמואל לויט, מנכ"ל המועצה לענף הלול

שמואל לויט:  תחילה אענה שלא, זה לא נכון

שמואל לויט:  אבל אני אפרוס את הנתונים

שמואל לויט:       (הצגת מצגת)     המועצה לענף הלול למעשה אוספת את הנתונים הכמותיים של קבלת אפרוחים בלולים והמשלוח של הפטמים למשחטות, והכל בזמן אמת, מאחר וזה נעשה במערכת ממוחשבת אונליין

שמואל לויט:  לכן יש לנו את הנתונים הבדוקים, האמיתיים, נכון לכל תקופה וכמובן נכון לעכשיו

שמואל לויט:  גם יש לנו צפי לתקופה שלקראת חג הפסח

שמואל לויט:      למועצה אין גישה או ידיעה לגבי הסכמים מסחריים בין מגדלים לבין משווקים, ויש הרבה סוגי הסכמים, ובוודאי שאין למועצה שום ידיעה לגבי הסכמים בין משווקים סיטונאים לבין משווקים קמעונאים

שמואל לויט:       כמה מילים על המוצר עצמו

שמואל לויט:  המוצר עצמו זה פטם טרי מצונן,      

דוד ביטן: אם יש משהו שאתה יודע שקיים אז תגיד, אם זה משפיע על המחיר

דוד ביטן:  אף אחד לא מאשים אתכם בזה כרגע

שמואל לויט: לא, חס וחלילה

שמואל לויט:  אנחנו תכף נדבר ונפרוס את הכל

שמואל לויט:  אחרי כמה דקות שאדבר הכל יהיה ברור לכולם

שמואל לויט:  הפטם שאנחנו מדברים עליו זה פטם מצונן טרי, זה שהציבור אוהב לצרוך אותו, ולפחות 80% מהצריכה בארץ של פטם היא של פטם טרי מצונן

שמואל לויט:  למוצר הזה יש מגרעת אחת – אחרי חמישה ימים שהוא נשחט הערך שלו יורד לאפס, כי הוא אסור בצריכה

שמואל לויט:  זאת אומרת, המוצר הזה הוא מוצר מאוד רגיש, ולכן יש חשיבות גדולה מאוד באיסוף הנתונים לגביו ולדיוק שלהם

שמואל לויט:       אני רוצה להציג את השקף הראשון

שמואל לויט:  בשביל לדעת על הצפי אנחנו צריכים לראות את ההתנהגות

שמואל לויט:  בשקף הראשון, הקו העליון הוא מדד המחירים לצרכן

שמואל לויט:  אלה נתונים שמתקבלים לגבי הלמ"ס, מהתקופה של 2015 ועד לינואר

דוד ביטן: זה עוף שלם, אתה אומר?     

שמואל לויט: עוף שלם

דוד ביטן: ומה קורה עם החלקים שלו?         

שמואל לויט: אז זו האינדיקציה שיש לנו מהלמ"ס למחירים

שמואל לויט:  כל החלקים האחרים, כשמחלקים אותם, הם לפי ערכם היחסי

שמואל לויט:  לרגליים יש ערך אחר, לכרעיים - - -     

דוד ביטן: מה שמוכרים היום בסופרים זה לא עוף שלם, אתה יודע את זה?     

שמואל לויט: לא

שמואל לויט:  יש גם עוף שלם

דוד ביטן: מי מוכר עוף שלם? לא ראיתי שמוכרים

שמואל לויט: קונים עוף שלם ובקצביה מחלקים

דוד ביטן: אז הם קונים את העוף שלם אבל מוכרים אותו לא שלם?     

שמואל לויט: יפה

שמואל לויט:  זה נכון שהם קונים אותו, חלקו לא שלם וחלקו שלם

שמואל לויט:  אלה לא הנתונים שלי, המספרים אולי קצת לא מוכרים לכם

שמואל לויט:  לצורך האינדיקציה, אלה מספרים ללא מע"מ, לכן אם מישהו יחפש פה את הפער – הפער הוא במע"מ

שמואל לויט:  אתם רואים שמ-2015, מסלי ההסדר הקודם שהיה ידוע לשמצה, יש די יציבות בפער המחירים לצרכן, בין 16 ₪ ל-17

שמואל לויט: 5 ₪ לק"ג

שמואל לויט:  אנחנו רואים עלייה מסוימת במגמה בשנה וחצי האחרונות, ואנחנו תכף נדבר על מה גורם לה

שמואל לויט:  בסך הכל, הצרכן רואה יציבות יחסית ברצועה מאוד צרה של תנודות מחירים

שמואל לויט:      הקו השני הוא הקו שבו הסיטונאים מוכרים את אותו עוף שחוט לקמעונאים

שמואל לויט:  אנחנו היינו ברמות של 13 ומשהו, 14 ₪ בתקופה של סלי ההסדר

שמואל לויט:  השיא היה בתקופות שלאחר תום ההסדר

שמואל לויט:  מה שמאפיין את הקו הזה הוא קיצוניות בין שיא לבין שפל, כי הוא מייצג מפגני כוח בין הרשתות לבין הסיטונאים

שמואל לויט:  ברגע שהרשתות יכולות לכופף את הסיטונאים - הן מורידות את המחיר לסיטונאים לרמות שאף אחד לא יכול לעמוד בהן

שמואל לויט:  המשחטות/המגדלים שמקבלים איזו תמורה מהמשחטות, כל המקומות האלה שמתחת לקו מפסידים את המכנסיים

שמואל לויט:  הם לא מכסים את הוצאות הייצור, לא של המשחטה ולא של המגדלים

שמואל לויט:  כתוצאה מכך, בדרך כלל זה לקראת חגים, הכוח של הסיטונאים טיפה עולה ויש ביקוש קצת יותר גדול, ואז אנחנו מגיעים למחירי שיא

שמואל לויט:  זו התנודתיות הקשה מאוד שמביאה את כל המגזר הסיטונאי לפערי הפסד

שמואל לויט:       היו שנים רצופות של הפסדים כבדים מאוד, גם לסיטונאים וגם למגדלים, כי זה תלוי בהסכמים שבין - - - ובין הסיטונאים

שמואל לויט:  אם חלק מההפסד נשאר ברמת המשחטה או שחלק מההפסד יורד לרמת המגדל – זה כבר תלוי בהסכמים של המגדלים והמשווקים

דוד ביטן: עזוב רגע עכשיו את איך נקבע המחיר

דוד ביטן:  אני רוצה להבין: הפרסום שהיה בתקשורת, שמחיר העוף עולה ב-40%-50%, לא העוף השלם, בסדר? יכול להיות שזה לא עולה

דוד ביטן:  המחיר בסופרים הולך לעלות בחתיכות העוף: בשוק, בחזה ובכל מיני דברים

דוד ביטן:  זה לא הולך להיות לדעתך?     

שמואל לויט: לא

שמואל לויט:  אני אסביר

שמואל לויט:  הנה, אנחנו רואים את זה פה

שמואל לויט:  ברור שאחרי פיק כזה של 7

שמואל לויט: 40, ברור שבפער הקמעונאי, ועלויות הייצור של המשווקים ושל המגדלים הוא אותו סכום, זה פער קמעונאי של 100%

שמואל לויט:  עכשיו מה קורה? אחרי פער כזה, שהם מגיעים לשיא שלילי, אז ברור שאחרי זה לקראת החגים יש עלייה, ואז אנחנו רואים - -      

דוד ביטן: אז עוד הפעם, אני לא מבין את זה

דוד ביטן:  אתה מוכר עוף היום בכמה? בכמה מוכרים היום החקלאים עוף? תגיד לי

ששון גואטה: ₪12

ששון גואטה: 5 - 13 ₪

דוד ביטן: לעוף שלם?     

ששון גואטה: לעוף שלם שהרשת קונה

ששון גואטה:  כל אחת מרשתות השיווק

דוד ביטן: זה היום?     

ששון גואטה: כן

דוד ביטן: וכמה לפני החג? אני לא רואה שינוי

שמואל לויט: לא נראה לי, לא הולך להיות איזה שינוי

דוד ביטן: הם קונים ב-13 ₪, ובכמה הם מוכרים היום?     

קריאה: 13 ₪ לפני מע"מ, חשוב לחדד את זה

דוד ביטן: אז 15 ₪

שלום דנינו: מה זה משנה? תכף תציגו מחיר צרכן כולל מע"מ

שמואל לויט: לא, המחיר לצרכן הוא לפני מע"מ

שמואל לויט:  הנה, המחיר הוא 17

שמואל לויט: 54 לפני מע"מ

שלום דנינו: הצרכן לא יודע מה זה לפני מע"מ

שלום דנינו:  כמובן שהוא משלם את המע"מ

שמואל לויט: כמובן, אבל זה לצורך האינדיקציה

דוד ביטן: בכמה מוכרים בסופרים היום? לפני העלייה שמדברים עליה?      

שלום נעמן: בין 17 ל-17

שלום נעמן: 5 ₪ לק"ג, כולל מע"מ

דוד ביטן: אז איך זה הולך לעלות ל-45 ₪? תסבירו לי

קריאה: זה לא הולך לעלות

דוד ביטן: אם זה לא עולה, על הכיפאק

דוד ביטן:  אז למה פרסמו שזה עולה?     

קריאה: זה לא אומר שזה באמת יעלה

דוד ביטן: אבל הם לא מפרסמים סתם

דוד ביטן:  כנראה שיש איזו מגמה

קריאה: מאיפה הנתונים האלה?     

דוד ביטן: היה ב-Walla, היה ב-Ynet, וגם פה מישהו אמר לנו

שלום נעמן: העוף לא רלוונטי

שלום נעמן:  מה שרלוונטי זה השניצל וכרעיים, לא העוף

שלום נעמן:  אף אחד כבר לא קונה עוף

דוד ביטן: מי אתה?     

שלום נעמן: אני שלום נעמן, מחסני השוק

דוד ביטן: אתה מוכר?     

שלום נעמן: כן

דוד ביטן: אוקיי, אז בוא תסביר

דוד ביטן:  ברור שהחלקים, הבנו את זה

דוד ביטן:  זאת אומרת, אף אחד לא קונה עוף שלם היום

שלום נעמן: גם המשחטות לא מוכרות עוף שלם

שלום נעמן:  הסופרמרקטים מוכרים את זה בחלקים

דוד ביטן: ואם אתה מבקש הם לא מוכרים לך?     

שלום נעמן: מוכרים גם עוף, לא אמרתי שלא - -      

דוד ביטן: אתה אמרת שלא מוכרים

שלום נעמן: אז סליחה, מצטער

דוד ביטן: בכמה אתם קונים, סתם לדוגמא, חזה?      

שלום נעמן: 25 ₪

דוד ביטן: אתם קונים ב-22 ₪? אז איך אתה מגיע ל-13 ₪?     

שלום נעמן: בוא אני אסביר לך

שלום נעמן:  הוא ציין את מחיר העוף השלם, והוא צודק

שלום נעמן:  מהעוף השלם עושים את כל החלקים, אבל הצרכן הממוצע במדינת ישראל לא קונה עוף שלם

שלום נעמן:  רובם קונים את המוצר מחולק: פרגיות, שניצל, אפילו חזה עוף הם לא קונים, הם קונים שניצל

שלום נעמן:  כדי להפוך את חזה העוף לשניצל יש עלות נוסף

שלום דנינו: מחסני השוק, שאלה מרכזית בבקשה

שלום דנינו:  האם לחג הקרוב הולך להשתנות משהו במחירים ולמה?     

שלום נעמן: בחיים לא היה חג שבו מחירי העוף לא עלו ב- 15%-20% בתקופת החגים

שלום דנינו: למה?     

שלום נעמן: למה? בגלל ביקוש והיצע

דוד ביטן: אז מה זה העוף בשקל שמכרו פעם?     

שלום נעמן: קידום מכירות

קריאה: כבר הרבה שנים אין את זה

קריאה:  זה היה לפני 25 שנה

דוד ביטן: בוא נבחין

דוד ביטן:  כשאתה קונה עוף שלם אתה קונה מהחקלאי ב-13 ₪? בסדר, 15 ₪?      

קריאה: לא מהחקלאי

דוד ביטן: אז ממי?      

קריאה: מהמשחטות

ששון גואטה: החקלאי מקבל 6

ששון גואטה: 20 ₪, שתבין, החקלאי הוא הכי מסכן

אורי צוק-בר: 6

אורי צוק-בר: 20 זה לעוף חי, לא שחוט

דוד ביטן: שמישהו יסביר בבקשה את המחירים

שלום נעמן: כשהחקלאי מוכר קילו וחצי, נגיד, של עוף חי, עוף שחוט - זה לא קילו וחצי, זה 800 גרם

שלום נעמן:  בסדר? אז כשהוא אומר לך 6

שלום נעמן: 5 ₪ - הוא בעצם לוקח 9 ₪, כי הוא מכר קילו ויצא 700 גרם

דוד ביטן: כולל מה שיש בפנים?     

שלום נעמן: לא, הוא הוציא את הנוצות - -      

מוטי אלקבץ: 70% זה היחס בין חי לשחוט

שלום נעמן: הוא מוכר ב-6

שלום נעמן: 5 ₪, נותן למשחטה, המשחטה שוחטת, כמה - -      

מוטי אלקבץ: ברגע שהוא מכר ב-6

מוטי אלקבץ: 5 ₪, החקלאי זז הצדה

מוטי אלקבץ:  בשרשרת הערך יש את המגדל, שהוא לא הראשון

מוטי אלקבץ:  יש את הרביעייה, את מגדל הרבייה, שמוכרים את האפרוחים

מוטי אלקבץ:  המגדל מקבל אפרוח, מגדל אותו 40-45 יום ומשווק את זה למשחטה

מוטי אלקבץ:  המשחטה מובילה, מעבדת, שוחטת, מעבירה את זה כשרות ומוכרת את זה לרשתות

דוד ביטן: 	ב-15 ₪?     

קריאה: את מה?     

דוד ביטן: את השלם

דוד ביטן:  אבל הוא אומר שמוכרים גם חלקים?     

מוטי אלקבץ: נכון

דוד ביטן: ואז את החלק מוכרים ב-22 ₪?     

ששון גואטה: כן, אבל רוב מה שנמכר בסופר - הוא קונה עוף שלם ומפרק אותו במעדנייה שלו

ששון גואטה:  לא?     

קריאה: לא בכל הסניפים

ששון גואטה: למה לא בכל הסניפים? זה האורגינל, שם הרווח

מוטי אלקבץ: 90% מהסחורה שאנחנו מוכרים, אנחנו קונים אותה בחלקים

מוטי אלקבץ:  אפילו מבחינת כוח אדם אין את היכולת לייצר את כל החלקים מעופות שלמים

מוטי אלקבץ:  בסדר? אנחנו נעזרים בעופות שלמים, במיוחד בתקופה הזו, שכולם יודעים שחסר עופות

מוטי אלקבץ:  לא חסר עופות בתקופה הזו?     

ששון גואטה: לא

ששון גואטה:  לא חסרים עופות

מוטי אלקבץ: לא מגיעים קילו וחצי עופות?     

קריאה: מגיע קילו וחצי אבל לא חסרים עופות

קריאה: מה לא? אנחנו מקבלים 20% פחות ממה שאנחנו קונים

קריאה: כבוד היו"ר, אני חושב שאם יינתן לשמואל להציג את המספרים - - -     

דוד ביטן: אבל נתתי לו סיכוי, הוא מציג לי טבלאות

דוד ביטן:  אני לא מבין את זה

שמואל לויט: אני חושב שהטבלאות שיהיו ידברו בעד עצמן

שמואל לויט:  אם תיתן לי עוד כמה דקות

שמואל לויט:  אני רוצה לומר רק עוד לגבי הקו התחתון, הוא מייצג את הפער הקמעונאי

שמואל לויט:  אם רואים, הפער הקמעונאי שהיה נהוג בתקופת ההסדר הישן היה בסביבות 3-4 ₪ לק"ג

שמואל לויט:  הוא טיפס במהלך התקופה שאין הסדרים ל- 7-8 ₪ לק"ג

שמואל לויט:  רק באחרונה ייאמר לזכות הקמעונאים שהם מתחילים לאט-לאט לצמצם את הפער הקמעונאי, אבל גם, הם הרבה מעבר למה שהיה בתקופת ההסדר

שמואל לויט:  הם כל שקל, רק שיהיה לך אינדיקציה מבחינת זה, כל שקל על 500,000 טון פטם טרי שהופכים להיות כ-400,000 טון פטם שחוט, זה שקל

שמואל לויט:  זה 400,000,000, כל שקל כזה, שהולכים לקמעונאים

שמואל לויט:       אני רוצה לומר עוד משהו

שמואל לויט:  היו בתקופה הזו פעמים שהיה איזה שהוא הסדר מינורי, שהיה פעמיים בידי המועצה, הסדר למניעת עודפים שהיה באישור השרים

שמואל לויט:  היו גם התארגנויות מגדלים, אבל כעקרון אתם רואים שהדברים האלה לא משפיעים על המחיר לצרכן בכלל, כי אלה הסדרים חולפים, זמניים, שאין להם שום יכולת להחזיק מעמד

שמואל לויט:       הבעיה היא, כמובן, בתקופות שבהן יש חודש של שיא שלילי, ולאחר מכן לקראת החגים עולים, אז כפי שאמרתי, באים למעיין פרתי ובוכים: "העלו לנו את המחירים"

שמואל לויט:  זה ריטואל קבוע, וזה עולה בעשרות אחוזים בתקופה הזו, משיא שלילי לשיא חיובי

שמואל לויט:       כמובן שהפתרון לדבר הזה הוא לא בחוק ההסדרים שמונח היום, כי זה רק יעצים את כוחן של הרשתות הקמעונאיות על חשבון יתר השחקנים במערכת, הסיטונאים והמגדלים

שלום דנינו: מה עומד בחוק ההסדרים?     

שמואל לויט: בחוק ההסדרים רוצים לצמצם עוד יותר את יכולת המגדלים להתאגד

שלום דנינו: מה אומר החוק? איך הם רוצים לצמצם?     

מוטי אלקבץ: החוק רוצה להפריד בין המגדלים, להפריד בינינו, כך שלא נוכל לבצע הסדר של 100%

מוטי אלקבץ:  המשמעות של זה שהוא לא 100% היא שאין הסדר

מוטי אלקבץ:  כי בענף כזה אתה לא יכול לאפשר לחלק, זאת אומרת, גם בהסכמה, אי אפשר שחלק יסכים לצמצם את הכמויות וחלק יגיד: "אני משוחרר ואני מגדל כמה שאני רוצה"

מוטי אלקבץ:  חוק ההסדרים בא ומגביל את היכולת של המגדלים לקיים הסדר כזה

מוטי אלקבץ:  המשמעות בענף כזה, שאורך חיי המדף של המוצר שלנו הוא חמישה ימים, הוא חיסול של המשק המשפחתי, חיסול של המגדלים הקטנים

מוטי אלקבץ:  בסוף, מיעוט של שחקנים זה ביטול תחרות, ואז אנחנו ניתקל כאן בעליות מחירים מטורפות, כי מיעוט של שחקנים זה בקריצת עין לתיאום מחירים

מוטי אלקבץ:      כבוד היו"ר, הישיבה הזו מתייחסת לשמועה, לתחזית

מוטי אלקבץ:  אומרים שהמחיר צפוי לעלות

מוטי אלקבץ:  צפוי לעלות זה יעלה - - -     

דוד ביטן: 	 מוטי, תקשיב

דוד ביטן:  אנחנו כרגע בדיון הקצר הזה לא מדברים על מצב המגדלים

דוד ביטן:  אנחנו מדברים תכל'ס, על לפני החג

דוד ביטן:  אני עד עכשיו לא הבנתי מה המחירים

דוד ביטן:  כל אחד בא, מדבר ומסתובב סביבי, הוא הציר

דוד ביטן:  אני שואל שאלה פשוטה

דוד ביטן:  דווקא הוא עונה לי

דוד ביטן:  השאר מדברים מסביב

דוד ביטן:  אתה אומר ככה: קודם כל, בוא נראה מה הפערים, אחר כך נדבר

דוד ביטן:  אתה אומר: המחיר, אתה מקבל אותו מהמשחטה, בסדר? הבנו, הם מוכרים ב-7 ₪ נגיד והמשחטה מוכרת לך ב-15 ₪ בערך

דוד ביטן:  כשאתה מקבל מהמשחטה, אתה משלם יותר מ-15 ₪ על קטעים כאלה של חלקים, נכון?         

שלום נעמן: בוודאי

שלום נעמן:  המחיר של העוף השלם הוא מחיר אמצע, הוא לא מחיר של המכירה של מוצרי העופות

שלום נעמן:  בבאלאנס של מוצרי העופות, רוב האנשים קונים כרעיים, ויש פה הרבה אנשים שיש - - - 

שלום נעמן:  הם יודעים שמה ש- - זה הכי נכון

שלום נעמן:  קונים שניצל, קונים פרגית, קונים את החלקים שבעצם - - -      

דוד ביטן: אתה קונה במשחטה שניצל? אתה עושה את השניצל אצלך

שלום נעמן: אני קונה מהמשחטה גם שניצל

שלום נעמן:  90% מהמשחטות מוכרות היום חלקים יותר מאשר עופות שלמים, אפילו 80% חלקים

דוד ביטן: ואת זה אתה קונה ב-22 ₪?     

קריאה: עכשיו 24 ₪

שלום נעמן: 22, 25, כרעיים 18-19 ₪, פרגית 40-42 ₪,     

דוד ביטן: ובכמה היום אתה מוכר אצלך במחסני השוק?     

שלום נעמן: כרעיים אני מוכר בין 25 ₪ ל-28 ₪

דוד ביטן: זה המחיר היום?     

שלום נעמן: כן

דוד ביטן: אז אם בחג אם זה יעלה ל-45 ₪, זה תוספת של 30%-40%

שלום דנינו: אין סיבה שיעלה ל-45 ₪

דוד ביטן: כמה זה יעלה בחג?     

שלום נעמן: ההערכה שלי, לפי מה שקורה בדרך כלל בחג, היא שהמחיר יעלה בערך ב-10%-15%

דוד ביטן: אז זה יעלה בערך 30 ₪, משהו כזה?      

שלום דנינו: ללא סיבה, כן? אין סיבה

דוד ביטן: הסיבה היא שזה בחג

שלום דנינו: היצע וביקוש וחוסר, כי יוצאים לרמדאן, המשחטות עם פחות כוח אדם

שלום נעמן: אני אומר לך, זה לא הם שאשמים

שלום נעמן:  מי שאשם זה- -      

דוד ביטן: זאת אומרת, בחג זה יהיה בין 25 ל-30 ₪, וזה דבר סביר לאור המחירים שיש בשוק היום

שלום נעמן: זה סביר לאור העלייה שתמיד יש בחגים

שלום נעמן:  תמיד הקפיצה הזו היא ב-10%-15%

דוד ביטן: אבל זה לא בגלל התשומות? זה מטעמים של חג? של שוק?     

שלום נעמן: יש גם עניין של תשומות, אבל - - -     

דוד ביטן: מאיפה אתם יודעים שמה שאמרו לגבי העלייה של 45% הוא לא נכון?     

קריאה: לא יודעים מי אמר את זה

דוד ביטן: אמרו את זה גם בוועדה, דרך אגב, ואמרו את זה גם בתקשורת

דוד ביטן:  זה לא בא מהאוויר

אורי צוק-בר: זה לא משהו על בסיס - -      

דוד ביטן: אז אני שואל: אין את זה, נכון? לא יהיה?     

קריאה: לא

שלום דנינו: אני יכול להוסיף משהו כדי להבין את השוק הזה?     

דוד ביטן: כן

שלום דנינו: תראו, אנחנו מדברים עכשיו עם סוג אחד

שלום דנינו:  בעניין הזה של הפטם, יש סיטונאים מאוד גדולים שהם מספקים את האפרוחים, מארחים אותם אצל מגדלים, מספקים להם את הגרעינים, המשחטות הן שלהם, הם שולטים מהביצה ועד השניצל בצלחת

שלום דנינו:  אבל פה זה מגדלים אחרים

דוד ביטן: תכף אנחנו נתייחס לזה

דוד ביטן:  אחרי שגמרנו את העניין של העלייה, נגיד ולא תהיה, בואו נעבור לעניין השני: דיברו איתי גם אנשי הממשלה על כך שיש החרגה מסוימת

דוד ביטן:  מי דיבר איתי על זה?     

עידית חנוכה: מרשות התחרות

דוד ביטן: רשות התחרות

דוד ביטן:  מי מדבר?     

אורי צוק-בר: אני אגיד מה מפריע לנו כרגע

אורי צוק-בר:  בחוק ההסדרים כרגע יש סעיף שאוסר על, יש, קודם כל, פטור כללי לחקלאים מהסדר כובל

אורי צוק-בר:  בחוק הזה יש תיקון לאותו סעיף פטור, שאומר שמגדלי עופות שיש להם איזו שהיא זיקה למשחטה - לא יוכלו לתאם ביניהם, והם לא פטורים, בעצם

אורי צוק-בר:  היום יש יכולת למגדלים שהם חקלאים לעשות תיאום ביניהם

אורי צוק-בר:  מי שהוא לא חקלאי – גם היום אסור לו לתאם

אורי צוק-בר:  למשחטות אסור לתאם

מוטי אלקבץ: לא לתאם מחירים

אורי צוק-בר: לתאם כמויות או מחירים

מוטי אלקבץ: אבל המשחטות שולטות בעוף, שזה שלהם

מוטי אלקבץ:  והם הגדולים

אורי צוק-בר: לא תמיד, לא כולם, יש כל מיני סוגים

אורי צוק-בר:  יש משחטות שיש להן בעלות גם בשלבים קודמים יותר

אורי צוק-בר:  יש כל מיני התארגנויות

אורי צוק-בר:  מה שאנחנו אומרים זה שזה מורכב מדי

אורי צוק-בר:  אנחנו לא רוצים שייצא מצב שיעשו תיקון כזה, וגם מי שכן מגיע לו לעשות הסדר, שזה החקלאים עצמם, לא יוכל לעשות הסדר

אורי צוק-בר:  ההצעה שלנו היא לחשוב על זה קצת יותר, לעשות, אם אפשר - -      

דוד ביטן: זה מופיע בחוק ההסדרים? ואתם נגד חוק ההסדרים?     

אורי צוק-בר: אנחנו רוצים לעשות את זה בניסוח קצת אחר, שיאפשר להקים צוות שתוך חודשיים-שלושה - -      

דוד ביטן: גם המגדלים, החקלאים הפשוטים, עושים תיאום ביניהם

דוד ביטן:  מועצת הלול היא התיאום שלהם

דוד ביטן:  לא? על כמה כל אחד מייצר

מוטי אלקבץ: לא

מוטי אלקבץ:  למועצת הלול אסור לעשות תיאום

אורי צוק-בר: למועצת הלול אין מכסות בענף הפטם, רק בענף ההטלה יש מכסות שמועצת הלול שולטת בהן

אורי צוק-בר:  בענף הפטם זה משק חופשי, בשנת 1994 הייתה רפורמה בענף - -      

דוד ביטן: אבל על מנת שתהיה מכסה בביצים, אתה צריך לדעת כמה אתה מגדל

אורי צוק-בר: ביצים זה לא פטם

אורי צוק-בר:  ענף ההטלה לביצי מאכל זה ענף אחר

שלום דנינו: אבל על מנת שזה ייכנס בחוק ההסדרים, אם אני מבין נכון, צריך חתימה של שר האוצר ושר החקלאות

דוד ביטן: אתה לא יודע שהאוצר עושה מה שהוא רוצה?     

שלום דנינו: כן, אבל כשזה עולה בממשלה זה מחייב גם את אבי דיכטר להסכים

אורי צוק-בר: בסדר, אבל אם הממשלה תחליט אז היא תחליט

אורי צוק-בר:  בגלל זה אנחנו רוצים להגיע להבנה עם האוצר, לפני שזה מגיע לממשלה

דוד ביטן: מה ההשפעה של זה על המחיר?     

אורי צוק-בר: מאז שתיקנו את הפטור לחקלאים ב-2014, עד 2014 היה מותר גם למשווקים ולסיטונאים לתאם, גם שופרסל ורמי לוי יכלו לתאם

אורי צוק-בר:  זה אסור משנת 2015, ותסתכל אתה על המחירים לצרכן לאורך 7 השנים האלה

אורי צוק-בר:  אתה לא רואה עלייה במחיר לצרכן, להיפך - המחירים ירדו לאורך השנים האלה

אורי צוק-בר:  בשנה ומשהו האחרונות הייתה עלייה של בערך 7%-8%, כאשר מחירי התשומות בעולם - -      

דוד ביטן: למה? גם את התערובת מייבאים מאוקראינה?     

אורי צוק-בר: לא

אורי צוק-בר:  את האוכל שלהם מביאים

אורי צוק-בר:  המדד של התערובת משנה שעברה - - -         

דוד ביטן: אל תדאג, המדד של התערובת יירד, כיוון שאנחנו גילינו איפה הבעיה, וזה ישתנה

אורי צוק-בר: בסדר, אבל הוא עלה ב-60% בשנה וחצי האחרונות

דוד ביטן: אבל הוא התחיל לרדת כי גם הייבוא של הסחורות באוניות ירד

אורי צוק-בר: נשמח מאוד שהוא ירד

אורי צוק-בר:  עוד לא ראינו

דוד ביטן: ירד

דוד ביטן:  בישראל זה רק, מחיר שעלה אף פעם לא יורד, אתה לא יודע את זה? זו בדיוק הבעיה שלנו

אורי צוק-בר: הוא גם יורד

דוד ביטן: מעט מאוד

דוד ביטן:  אז אתה אומר שיש את הנושא של תיאום מחירים, או תיאום כמויות?     

אורי צוק-בר: תיאום כמויות

אורי צוק-בר:  מחירים ממש קשה לתאם וזה כמעט ולא אפשרי

דוד ביטן: אז מה זה קשור למשחטות?      

אורי צוק-בר: את זה יסבירו האוצר

דוד ביטן: בוא נראה את האוצר

דוד ביטן:  מה אתם רוצים בדיוק?     

גלעד קריב: גלעד קצב מאגף תקציבים במשרד האוצר

גלעד קריב:  בענף הפטם, או ענף בשר העוף, אנחנו רואים שיש כמה גופים שהם בעצם אינטגרציות: אם יש את המקטע של הרביעייה, אחרי זה את לולי הפטם, אחרי זה את המשחטות ואז זה עובר לקמעונאים, אז פה אנחנו רואים גופים גדולים שיש להם כמה מרכיבים בשרשרת: יש להם משחטה, ויש להם גם לול רבייה, לול פטם ומכון תערובת

גלעד קריב:  ממה שאנחנו מבינים ומנתונים של רשות התחרות, החל משנת 2020 יש איזה שהוא הסכם מאוד ברור בין כמה מהאינטגרציות המאוד גדולות האלו

גלעד קריב:  הגופים הבודדים האלה, בגלל שהם מאוד גדולים, המשחטות שלהם מוציאות 70% מהעוף שמגיע לצרכן הישראלי

גלעד קריב:       החל משנת 2020 יש להם הסכם שמתאם ומצמצם כמויות, ומאז אנחנו רואים עלייה של כ-10% במחיר לצרכן

מוטי אלקבץ: אולי תציין מה העלייה של מחיר התשומות? גלעד, בשביל ההגינות, כשאומרים, בטח כשמשרד האוצר בא ומדבר - -          

דוד ביטן: מה התפקיד שלך?     

מוטי אלקבץ: 	אני מוטי אלקבץ, מזכיר ארגון מגדלי העופות

מוטי אלקבץ:  חצאי אמיתות, בטח בשולחן הזה, חבל שיאמרו בצורה כזו

מוטי אלקבץ:  כשמדברים על עלייה של 10%, מתעלמים מעלייה של 80% במחירי התשומות

מוטי אלקבץ:  מחירי התערובת, לאור המלחמה בין רוסיה לאוקראינה, התייקרו בכל העולם

מוטי אלקבץ:  מחיר בשר העוף במדינת ישראל נמצא היום במקום ה-24-27

מוטי אלקבץ:  ביחס למדינות מתקדמות, לארצות הברית, ל-OCED, אנחנו נמצאים במקום טוב, כאשר המע"מ בישראל הוא יותר גבוה - 17%, בעוד ב-OECD זה 5

מוטי אלקבץ: 5%, ויש מרכיב כשרות, שזה עוד 50 אגורות לק"ג

דוד ביטן: המע"מ תמיד היה גבוה

דוד ביטן:  זה שזה עולה זה לא בגלל המע"מ

מוטי אלקבץ: כן

מוטי אלקבץ:  כשמשווים מחירים

מוטי אלקבץ:  עכשיו, כשגלעד אומר 70%, זה כולל גם מגדלים מהמשק המשפחתי שמשווקים לאינטגרציות ולא חברים באינטגרציות

מוטי אלקבץ:  מספר המגדלים במשק המשפחתי הוא הרבה יותר מ-50%

מוטי אלקבץ:  רוב המגדלים הם פרטיים, נמצאים כאן חלק מהם, וכדי לקיים את ההסדר, שוב, חייבים שתהיה שותפות של כלל מגדלי ההטלה, ואי אפשר לקחת 600-700 מגדלים ולתאם ביניהם את הכמות

מוטי אלקבץ:  לא את המחיר, כי מי שקובע את המחיר לצרכן, וזה נתון חשוב מאוד - -      

דוד ביטן: למה אנחנו צריכים את התיאום הזה?     

מוטי אלקבץ: כי בלי תיאום אנחנו ראינו תקופות, למשל 2009-2011, שהייתה התרסקות טוטאלית וירידה מאלף מגדלים ל-600 מגדלים, בגלל קריסה של הענף על ידי ייצור עודף

מוטי אלקבץ:  ב-2009-2011 נעשה ניסיון הסדר באמצעות ריווח

מוטי אלקבץ:  גם ההסדר הזה קרס ופלט עוד מגדלים

מוטי אלקבץ:  ב-2012, תחת חוק ההגבלים, היה הסדר שייצב קצת את הענף

מוטי אלקבץ:  אנחנו מייצרים, זה לא לייצר ברגים - -      

דוד ביטן: איזה מגדלים? הרי רוב המשחטות האלה שולטות בגידולים

דוד ביטן:  אני לא מדבר על בתי אב

מוטי אלקבץ: אף אחד לא שולט למני בגידול

מוטי אלקבץ:  מני בנה לולים - -      

שלום דנינו: קצב אומר 70%

שלום דנינו:  אתה אומר: "לא, אנחנו" - -      

דוד ביטן: הוא אומר שהם לא קיימים

מוטי אלקבץ: זה נכון שהאינטגרציות אולי משווקות, אבל הן לא מגדלות 70%

דוד ביטן: אבל הן שולטות גם על הגידול

מוטי אלקבץ: הן לא שולטות על הגידול

דוד ביטן: למה הן לא שולטות? הן קונות מראש את הכל

ששון גואטה: הן לא קונות מראש

מוטי אלקבץ: נמצא כאן מגדל שמשווק למספר משחטות

אורי צוק-בר: אדוני היו"ר, אפשר רגע? בגלל שהנושא כזה מורכב, מה שאנחנו ביקשנו לגבי חוק ההסדרים זה שתוקם וועדה משותפת עם רשות התחרות והאוצר

אורי צוק-בר:  אנחנו נעבור על הנתונים, נשמע את הגופים השונים ואת האנשים, תהיה גם נציגות של מגדלים, שנשמע מה הם אומרים, ונגבש משהו שמצד אחד לא יאפשר עליית מחירים לצרכן,      

דוד ביטן: החוק הזה כבר הוגש

דוד ביטן:  הוא הולך לעבור בממשלה, אז זה יהיה בוועדה

אורי צוק-בר: כשזה יידחה, שיהיה צוות שיבחן את זה לעומק ויציע הצעה שהעקרונות שלה, וכבר לכתוב בחוק ההסדרים שיהיה צוות כזה - -      

דוד ביטן: לא משנה, אפשר לעשות את זה בוועדה גם

אורי צוק-בר: אני אומר שבחוק, כדי שיידעו שאנחנו לא בורחים מזה, יהיה כתוב שיש צוות שבודק את זה ויהיה לו דד-ליין שהוא צריך לתת בו את התוצאות, ונבחן את זה עם ראייה של מחירי הצרכן וניטור ומעקב, אבל מצד שני, שלא ייפגע ביכולת המגדלים להפחית כמות אם יש עודפים, כדי שלא יתרסקו כולם

אורי צוק-בר:  זה הכל, לעשות משהו שהוא Win-Win

אורי צוק-בר:  אני לא יודע על איזה הסכם בדיוק מדברים כי לא ראיתי אותו

אורי צוק-בר:  רק רשות התחרות ראו אותו, ואולי גם גלעד, אני לא יודע

גלעד קריב: אדוני היו"ר, אני אשמח להשלים את דבריי

דוד ביטן: גם תסביר לי למה השינוי שאתה רוצה לעשות, עם הסיכונים שיש בו לגבי המגדלים, הולך להפחית את המחירים

דוד ביטן:  אחרת מה אני צריך אותו?     

גלעד קריב: השינוי שאנחנו רוצים לעשות זה לקבוע שכל גוף שבבעלותו משחטה – משחטה היא בעצם לא ארגון חקלאי, היא לא חקלאות, ולכן מי שבבעלותו משחטה לא יוכל לתאם מחירים

גלעד קריב:  כל המגדלים, בין אם במקטע פטם, רבייה, הדגרה וכל שאר המקטעים, יוכלו לתאם כמויות ומחירים כחלק מהפטור החקלאי

גלעד קריב:  כל מה שאנחנו אומרים זה שאם יש תאגיד שהוא מאוד גדול ויש בבעלותו משחטה, בטח ובטח אם משחטות שביחד שולטות ב-70% מהשוק, ואני לא אמרתי שהמגדלים שהתאגדו הם 70% מהשוק, אני מדבר על המשחטות

גלעד קריב:  מי שבבעלותו משחטה לא יוכל לתאם כמויות ומחירים

גלעד קריב:       לגבי ההשפעה של הדבר הזה על יוקר המחיה

גלעד קריב:  ראינו עלייה של 10% במחיר

גלעד קריב:  מוטי פה אומר, ונכון, באמת מחירי התשומות ומחירי התערובת עלו בכל העולם, אבל בינתיים ראינו שמחירי התשומות ירדו לפני מספר חודשים, אבל עדיין לא בישראל

גלעד קריב:  כל המדדים העולמיים של מחירי תערובת, חיטה, תירס וכדומה ירדו

גלעד קריב:  מהנתונים שאנחנו רואים, בשנת 2023 המחירים עדיין לא ירדו, אפילו עלו

דוד ביטן: עלו בכמה?     

קריאה: שיגיד בכמה ירדו קודם כל

גלעד קריב: אפשר להביא נתונים על הכל, נסתכל על כמה עלייה

אורי צוק-בר: לי יש גם נתונים

דוד ביטן: כן, משרד החקלאות

אורי צוק-בר: אני הבנתי מה גלעד ניסה להציג פה

אורי צוק-בר:  הטענה היא פשוט שאין קשר בין שני הדברים

אורי צוק-בר:  היכולת לעשות הסדר לחקלאים והעובדה שהמחיר לצרכן עלה בשנת 2022 ב-10%, לא קשורים אחד לשני

אורי צוק-בר:  הכמויות של שיווק אפרוחי הרבייה המקומיים - בשנת 2021 היו 226,000,000, ובשנת 2022 היו 234,000,000

אורי צוק-בר:  כלומר, כמות אפרוחי הרבייה עלתה, ולא ירדה, בין 2021 ל-2022

דוד ביטן: למה אתם מחייכים באוצר? משרד החקלאות לא יודע על מה הוא מדבר?     

גלעד קריב: נסתכל על הנתונים של משרד החקלאות

גלעד קריב:  בוא נראה מה קרה משנת 2020

גלעד קריב:  שיווק בשר פטם: בשנת 2020 שווקו 550,000 טון ובשנת 2021 515,000 טון

גלעד קריב:  מה קרה מאז שהתחיל ההסדר? הכמות ירדה

גלעד קריב:  אלה הנתונים שלכם

אורי צוק-בר: לא

אורי צוק-בר:  בוא נלך עוד שנה אחורה

אורי צוק-בר:  נדבר על הנתונים עד הסוף

אורי צוק-בר:  בשנת 2019 שווקו 492,000 טון

אורי צוק-בר:  בשנת 2020 כל מוצרי הצריכה, בעיקר במזון, עלו בצורה של 10%-20% בגלל שנת הקורונה, והחריגה הזו של שנת 2020 ירדה בחזרה ל- 515,000 טון בשנת 2021 ול- 520,000 טון בשנת 2022

אורי צוק-בר:       בדקנו שלושה מקומות אחרים בעולם: ברזיל, אירופה וארה"ב, וראינו ששם יש עליות של 50%-80% במחירי העוף, בתקופה שפה היה 10%

דוד ביטן: אני מציע שקודם כל משרד האוצר ומשרד החקלאות יסגרו ביניהם על הנתונים

דוד ביטן:  אני לא השופט

דוד ביטן:  מה שחשוב זה שאם הנושא של התיאום הזה משפיע על המחיר – אני כן רוצה לטפל בזה

דוד ביטן:  אם הא לא משפיע על המחיר – פחות מעניין אותי אם משרד החקלאות אומר שזה פוגע בחקלאים

אורי צוק-בר: עוד משפט אחרון

אורי צוק-בר:  בגלל שאנחנו מבינים שצריך להיזהר שתיאום גם לא יעשה נזק, וברור לנו שתיאום להפחתת כמות אין לו ערך מול כל שלוחת הרבייה - אם לא כולם יחד מחליטים להפחית אז לא יפחת, כי אחד יעשה פחות והשני יעשה יותר, זה לא יעזור בכלום

אורי צוק-בר:  לכן ההצעה שלהם לא תפתור את הבעיה, היא רק - -      

דוד ביטן: בעצם אין שוק חופשי

דוד ביטן:  אתה אומר שזה שוק חופשי

דוד ביטן:  70% נשלט על ידי גופים - -      

אורי צוק-בר: אני לא יודע

אורי צוק-בר:  את זה הוא אמר, אני לא יודע על הנתון הזה

דוד ביטן: אז תבדוק את זה

דוד ביטן:  יש נתון מסוים – תבדקו אותו

דוד ביטן:  מרדכי חסיד, מי זה? תתקרב

אורי צוק-בר: דרך אגב, בגלל היעדר נתונים, זו הסיבה שהצעתי שבחוק ההסדרים, שצריך להחליט עליו כבר תוך כמה ימים, נעשה סעיף לנושא הזה, עם חישוקים שצריך להיזהר שהמחיר לצרכן לא יעלה וכו', אבל לא נכניס אוטומטית, נפקח - - - שיהיה עדין

אורי צוק-בר:  והאינטרס של הוועדה הוא כפול: אחד הוא המחיר, והשני הוא להגן על המגדלים

דוד ביטן: גם להגן על המגדלים זה חלק מהעניין

דוד ביטן:  אתה יודע שהמגדלים, רובם נמצאים בגבול לבנון

קריאה: בדרום דווקא

דוד ביטן: עכשיו, לא תיתן להם פרנסה – הם יעזבו את המקומות

דוד ביטן:  בשביל להחזיר אותם לגבול הצפון אתה צריך להשקיע מיליארדים אחר כך

דוד ביטן:  את זה אני אומר לאוצר

דוד ביטן:  אז בוא נתחשב גם בהם, אבל אני לא מוכן שהקרטלים האלה יגרמו לעליית מחיר

מוטי אלקבץ: אורי אמר נתון מאוד חשוב

מוטי אלקבץ:  שבישראל זה עלה ב-10% ובכל העולם ב-80%

דוד ביטן: קיבלתם לפני הזמן את הנתונים

דוד ביטן:  תאמתו את זה מול הנתונים שלכם, אין בעיה

דוד ביטן:  לכם יש נתונים יותר ממני

דוד ביטן:  כן, בבקשה

דוד ביטן:  קודם כל חסיד

מרדכי חסיד: ברשותכם, לעניות דעתי

מרדכי חסיד:  אציג את עצמי: אני מחזיק חנות של 34 מטרים שמוכרת עופות באשדוד

מרדכי חסיד:  אנחנו שלושה דורות של עוסקים בעופות

מרדכי חסיד:  לדעתי המחירים של המשחטות ושל השוק נגזר - - - מטרה שנקבע על ידי משרד החקלאות ומועצת הלולים, שניהם ביחד

מרדכי חסיד:  המחיר שם הוא 70% מהגרעינים, שזה התערובת

מרדכי חסיד:  הגרעינים לא מפוקחים

מרדכי חסיד:  זה בעצם דבר שיכולים לשחק איתו והוא לא אמיתי

מרדכי חסיד:  זאת אומרת, אם יהיה פיקוח על מכירתם הגרעינים תהיה תחת שליטה, אז החלב, הביצים, הכבשים, הדגים, הבשר והעופות – הכל יהיה בשליטה

דוד ביטן: אפשר למכור את זה בכל מחיר?     

מרדכי חסיד: אין פיקוח על זה

מרדכי חסיד:  אתה יכול להגיד שקנית את הגרעינים במחיר כזה או כזה

מרדכי חסיד:  אם יהיה פיקוח על הגרעינים – שלטנו על 70% ממחיר המטרה

מרדכי חסיד:  המחיר הסופי שקונות המשחטות מהמגדלים, גם הפחתים וגם מה שהן בהסכמים שלהן עם המגדלים, מה שדיברנו פה מקודם - -      

דוד ביטן: מאיפה אתה יודע את כל זה אם רק יש לך חנות של 40 מטרים?     

מרדכי חסיד: אני גם מומחה

מרדכי חסיד:  אנחנו דור שלישי בענף

מרדכי חסיד:  הבעיה כאן של הגרעינים היא פיקוח

דוד ביטן: הגרעינים מושפעים גם מבעיות השינוע

דוד ביטן:  שזה העלינו בנושא של הנמלים, שאנחנו צריכים לטפל

מרדכי חסיד: מה שאני אומר זה שארבעה או חמישה מכוני תערובת בישראל קובעים לכל המדינה את כל מחירי החקלאות

מרדכי חסיד:  זה מדגים, כבש, בשר, חלב, ביצים, כל מה שקשור לחי תלוי בארבעה מכוני תערובת

דוד ביטן: הם קובעים את המחיר לבד?     

מרדכי חסיד: זה המחיר

מרדכי חסיד:  מחיר המטרה- 70% נקבע מהם

מרדכי חסיד:  זאת אומרת, מחירי המזון

דוד ביטן: שמעתם, משרד החקלאות והאוצר? אז איך אתם מטפלים במכוני התערובת האלה? מה שהוא אומר זה נכון? יש ארבעה או חמישה מכוני תערובת בכל המדינה?     

אורי צוק-בר: לא

אורי צוק-בר:  יש הרבה יותר

אורי צוק-בר:  יש אולי חמישה גדולים, אבל יש יותר

מרדכי חסיד: אנחנו מדברים על 90% של הצרכים של השוק

מרדכי חסיד:  זאת אומרת, בוא נוציא את "עוף עוז" מהתמונה כי הוא מגדל ועושה לבד את התערובת ונוציא את ישראל היקובץ', שגם עושה הכל לבד

מרדכי חסיד:  אני מדבר על זה ש-90% מהשוק זה מכוני תערובת שחבורה של ארבעה חברות קובעות לכולנו מה נשלם

קריאה: זה כל כך לא נכון

דוד ביטן: זה לא נכון?         

מוטי אלקבץ: ישראל איצקוביץ' הלך לעולמו לפני שש שנים

מוטי אלקבץ:  הוא בכלל לא קיים בשוק

מרדכי חסיד: התכוונתי למפעלים שלו

אורי צוק-בר: אנחנו פנינו לרשות התחרות כמה פעמים על לבחון לעומק את הנושא של מכוני תערובת, לראות אם אפשר לעשות שם - -     

מרדכי חסיד: הם השליטים

מרדכי חסיד:  הם קובעים לנו את מחיר המטרה

דוד ביטן: מה שהוא אומר, רשות התחרות וגם האוצר, זה שבגלל שהם קובעים את המחיר כפי שהם מבינים, אין עליהם פיקוח, נכון? אז המחיר של כל מוצרי החקלאות שמשתמשים בגרעינים עולה, ואז האזרח משלם יותר

אורי צוק-בר: צריך לדעת אם יש פה באמת בעיה

דוד ביטן: אז אני מבקש שתבדקו את זה

אורי צוק-בר: מי שיכול לבדוק זה הם

אורי צוק-בר:  הם עשו בדיקה לפני שנתיים, נדמה לי, והתוצאה שלהם הייתה שאין פה איזו בעיה

מרדכי חסיד: אז למה זה לא בפיקוח? איך אפשר לפקח על מוצר נלווה כשהמוצר הבסיסי לא בפיקוח? זאת אומרת, אם זה יהיה בפיקוח, כל נושא החקלאות ישתנה

אורי צוק-בר: המוצר הסופי לצרכן בעוף לא מפוקח

דוד ביטן: הטענה הזו שהועלתה עכשיו נראית לי מאוד הגיונית, ואני מבקש שהנושא הזה ייבדק

אורי צוק-בר: תיקון קטן: משרד החקלאות לא קובע מחירי מטרה

דוד ביטן: הגשתם עכשיו הצעת חוק על הנושא של מחירי מטרה שתהיה בדיון פה

דוד ביטן:  אז מה אתה מציע? לפקח? את זה אתה יכול להגיד על כל המוצרים במדינה

מרדכי חסיד: ההצעה שלי היא לתת אפשרות, בפיקים האלה שיש בערבי חג, לעשות ייבוא, ולהקל על הנושא במגביל אותנו בייבוא של פטמים

דוד ביטן: אבל קשה לייבא עוף

מרדכי חסיד: אין שום דבר היום בעולם שלנו שהוא קשה, הכל אפשר

מרדכי חסיד:  חי או קפוא

מרדכי חסיד:  אפשר להתחיל בקפוא, אפשר להתחיל במוצר מוגמר

מרדכי חסיד:  לא צריך להתחיל מיד בעוף טרי

דוד ביטן: אין היום ייבוא של עוף?     

מרדכי חסיד: היום אין ייבוא של עוף

מרדכי חסיד:  אפילו שבארה"ב אין מכסים ואפשר להביא, לא כדאי להביא משם כי הרבנות שמה בזה קצת - -      

קריאה: רגליים

מרדכי חסיד: כן

מרדכי חסיד:  אבל אפשר להתחיל לאט-לאט

מרדכי חסיד:  קודם כל לתת לבעלי המשחטות, אולי, להביא, שלא ייפגעו

מרדכי חסיד:  אפשר להכניס את המגדלים כשותפים בעניין הזה

מרדכי חסיד:  אבל צריך באיזה שהוא מקום להתחיל עם זה בפיקים

מרדכי חסיד:  הפיקים האלה ידועים מראש, כולם יודעים עליהם - -      

דוד ביטן: אין סיבה שהמחיר יעלה ב-20% בגלל החג, רק בגלל שיש דרישה כי אין מספיק מוצרים, נכון? זו הסיבה?     

שלום נעמן: בביצים עושים את זה

שלום נעמן:  הם יודעים מראש שיהיה ביקוש גבוה ומאשרים ייבוא

דוד ביטן: יש ייבוא

דוד ביטן:  השאלה היא אם אפשר לייבא אוכל

דוד ביטן:  אפשר?     

אורי צוק-בר: קודם כל, אין בעיה של מחסור בעופות

אורי צוק-בר:  שנית, אפשר לייבא עופות

מרדכי חסיד: אפשר לייבא עוף קפוא

דוד ביטן: עוף קפוא, ודאי עוף קפוא

אורי צוק-בר: אפשר להביא גם עוף טרי, רק שזמן המדף שלו יהיה מינוס

מרדכי חסיד: אם נדלל את הצריכה, זאת אומרת שהעוף כבר ייובא, אז ירד המחיר לעוף הטרי באופן אוטומטי

יעוז אברג'יל: אני היו"ר, סליחה שאני מתפרץ בפעם השנייה

יעוז אברג'יל:  איך יכול להיות שיש פה חקלאים מגדלים בעוטף עזה, בצפון, שנלחמים יום-יום את מלחמתם, והוא, שיש לו חנות של 30 מטר באשדוד, הוא מדבר ואנחנו לא מדברים?      

דוד ביטן: קודם כל, מי אתה?     

יעוז אברג'יל: אני יעוז, חקלאי מהדרום

דוד ביטן: יפה

דוד ביטן:  לא ראית שנתתי לכל הצד שלכם לדבר? אתה רוצה לדבר, אין בעיה, אבל נתתי לצד שלכם לדבר

יעוז אברג'יל: שמואל הביא נתונים, לא נתנו לו להציג אותם

דוד ביטן: אתם רוצים להציג לי מצגות

דוד ביטן:  לא מעניין אותי מצגות

דוד ביטן:  אני רוצה שאנשים ידברו בפה

יעוז אברג'יל: אז אני אדבר איתך בפה

יעוז אברג'יל:  אני שומע פה את הדברים ובאמת לא יודע באיזו מדינה אתם חיים

יעוז אברג'יל:  למה? אדוני בעצמו היה שותף להצעת החוק לתיקון חוק מועצת הלול ב-2018, כדי שהמגדלים כן יוכלו לעשות הסדרים

דוד ביטן: אבל אומרים לך שהחוק הזה יוצר בעייתיות

יעוז אברג'יל: להיפך, מה שהם אומרים לך - -     

דוד ביטן: לך יש משחטה?     

יעוז אברג'יל: לא, אין לי משחטה, אבל אני גם רוצה לדבר על המשחטה

יעוז אברג'יל:  בגלל שאין לי משחטה אז אני יכול להרשות לעצמי לדבר על המשחטה

יעוז אברג'יל:  מה נעשה עם הסחורה שלנו אם אני עכשיו חקלאי מגדל עופות, ואני לוקח את העופות האלה

יעוז אברג'יל:  מה אני אעשה איתם? אשים אותם בסופר-פארם? אני צריך משחטה שתיקח אותם, שתשחט אותם, שתעבד אותם, שתטפל בכל הרגולטוריות שיש בדבר הזה, ותשים אותם בסופו של יום במדף בסופר

יעוז אברג'יל:  אם אין לי משחטה ש - -      

דוד ביטן: השאלה באיזה מחיר

דוד ביטן:  אולי לך לא אכפת מהמחיר

דוד ביטן:  לנו כן אכפת

יעוז אברג'יל: לי מאוד אכפת המחיר, בוודאי, אבל אני מסביר לאדוני שאני החקלאי, אני החולייה החלשה בשרשרת

יעוז אברג'יל:  אני בסופו של יום הוא זה שמעמיסים עליו את כל הדברים האלה

יעוז אברג'יל:  אני הוא זה שנמצא בלול, בשטח, עם העופות שגדלים

דוד ביטן: אבל אתה מוכר ב-6

דוד ביטן: 90 ₪, אנשים מוכרים ב-35 ₪

דוד ביטן:  על מה אתה מדבר?     

יעוז אברג'יל: אדוני היו"ר, הם הטעו אותך

יעוז אברג'יל:  כי כשלוקחים עוף שלם, העוף הזה מורכב מק"ג שלם

יעוז אברג'יל:  אין עוף קילו וחצי

יעוז אברג'יל:  המשקל המשווק הממוצע של עוף במדינת ישראל הוא 2

יעוז אברג'יל: 5 ק"ג

יעוז אברג'יל:  את השניצל מחזיקות עצמות, ואת כל חלקי הפנים, שאותם זורקים לפח ולא אוכלים

יעוז אברג'יל:  כדי לקחת פרגית צריך לקחת קרע שלם ולנקות אותו

יעוז אברג'יל:  זה יוצא לך 300 גרם מקרע של 900 גרם

יעוז אברג'יל:  לי אין משחטה, אני לא פה כנציג המשחטות, אבל המשחטה בסופו של יום, אומרים אינטגרציה, מה זה אינטגרציה? אינטגרציה זה כדי להגן על החקלאי, שלא יכול לקחת על עצמו את הסיכונים, לשמור עליו

יעוז אברג'יל:  אינטגרציה היא לא מילה גסה

יעוז אברג'יל:  האינטגרציה מורכבת מחקלאים וממגדלים שכבר שבורים על ארבע

דוד ביטן: אין בעיה עם האינטגרציה

דוד ביטן:  יש בעיה עם התיאום, זו הטענה

יעוז אברג'יל: את התיאום עושים חקלאים

יעוז אברג'יל:  בסופו של יום, אם הם רוצים לדבר על אינטגרציית "עוף עוז" או על אינטגרציית "קורני", אינטגרציית "עוף עוז" מכילה מגדלים מתלמים, משדה דוד, עוטף עזה, כל המקומות

יעוז אברג'יל:  היא מכילה חקלאים מקדש ברנע, באר מיקה, אשלים, איתן, שדה משה

יעוז אברג'יל:  אין לו חקלאות, לעוף עוז

יעוז אברג'יל:  הוא לא הבעלים של משק חקלאי, הוא לא חלק ממושב

מרדכי חסיד: אז תסביר לי בבקשה איך זה עובד

יעוז אברג'יל: אנחנו החקלאים - -      

דוד ביטן: אתה כבר חצי שעה מדבר

יעוז אברג'יל: תודה

יעוז אברג'יל:  אני שמח מאוד על ההזדמנות שניתנה לי

יעוז אברג'יל:  אנחנו, החקלאים, החולייה החלשה בכל הסיפור הזה

יעוז אברג'יל:  מה אנחנו מבקשים? אנחנו מבקשים שישמרו עלינו

יעוז אברג'יל:  לא ראיתי את הסופרים, כשהם קנו את העוף בפחות מעלות הייצור, שהם מכרו אותו בפחות מעלות הייצור

יעוז אברג'יל:  זה שרמי לוי עשה מבצע עוף בשקל, הוא לא קנה את בתשעים אגורות

יעוז אברג'יל:  הוא קנה את העוף הזה ב-10 שקלים, ב-15 שקלים

יעוז אברג'יל:  הוא החליט לעשות מבצע על חשבונו בכמות כזו או אחרת

דוד ביטן: קודם כל, אני רוצה להסביר לך דבר

דוד ביטן:  אתם, בצדק, דואגים לעניין שלכם

דוד ביטן:  מקובל

דוד ביטן:  אנחנו, התפקיד שלנו הוא גם לדאוג לכם, כי יש חשיבות לדאוג לחקלאות

דוד ביטן:  מצד שני, אנחנו דואגים לציבור בנושא המחיר

דוד ביטן:  אתם לוקחים על עצמכם בעיות שלא קשורות אליכם, כי מהרגע שהעסק נוסע מכם אל אחרים, המחיר עולה ומטפס כל הזמן

דוד ביטן:  לא כל דבר קשור אליכם, למרות שאתם תחילת התהליך

דוד ביטן:       הוא דיבר על שני דברים

דוד ביטן:  הדבר הראשון, לגבי המחיר של הגרעינים – לכם לא צריך להפריע שהמחיר הזה ירד, כי הרווח שלכם נשאר אותו הדבר

דוד ביטן:  בהצעה השנייה הוא דיבר על ייבוא בפיקים של החגים

יעוז אברג'יל: התערובת עלתה לא רק בגלל השינוע

יעוז אברג'יל:  התערובת עלתה בגלל שני פרמטרים: ב2020-2021 היא עלתה בגלל הקורונה, וב-2022 היא עלתה בגלל המלחמה באוקראינה

יעוז אברג'יל:  מחירי התערובת לא ירדו מאז שהם עלו

יעוז אברג'יל:  אני צורך מספיק תערובת - -      

מרדכי חסיד: הגרעינים ירדו

יעוז אברג'יל: התערובת לא ירדה, וגם לחברים פה ממשרד האוצר, התערובת במרץ הולכת לעלות בגלל הדולר

יעוז אברג'יל:  אני מוכן עכשיו שנוציא את המחירונים של כל מכוני התערובת ונראה מי הוריד

דוד ביטן: אבל היא לא ירדה

דוד ביטן:  אנחנו רוצים להוריד אותה

יעוז אברג'יל: אבל אני בתור חקלאי היום צריך לקנות את התערובת, ואני קונה מה שיש

יעוז אברג'יל:  התערובת מהעוף שווה, 65% זה התערובת, זה העלות

יעוז אברג'יל:  בין 60%-65% רק מה - - - זה התערובת

יעוז אברג'יל:  בנוסף לזה, יש לך את האפרוח, שהאפרוח גם הוא בעצמו מרכיב עוד 20% מעלות הגידול, שהוא בעצמו חלק מהתערובת, כי גם האפרוחים אוכלים את התערובת ברבייה

יעוז אברג'יל:       עכשיו, רוצים לעשות משהו? אין שום בעיה

יעוז אברג'יל:  אבל לא לשפוך את המים עם התינוק

יעוז אברג'יל:  אנחנו החקלאים, אנחנו החולייה החלשה, כל יום מפילים עלינו גזירות אחרות, ואף אחד לא שומר עלינו

שלום דנינו: סליחה, חבר, אבל מה שאני רואה פה זה שאין סירה

שלום דנינו:  מתי אתם זקוקים להסדר? כשיש שפל בביקוש, לא כל השנה

שלום דנינו:  כי בחגים אתם אומרים שחסרים עופות כי יש ביקוש יותר גדול

ששון גואטה: לא חסרים

יעוז אברג'יל: אנחנו דואגים מבחינת הכנסת האפרוחים

יעוז אברג'יל:  אנחנו לא כורתים את הענף שאנחנו יושבים עליו

דוד ביטן: אז בוא תגיד לי איך אנחנו יכולים למנוע את העלייה של 20% בתקופת החגים?     

יעוז אברג'יל: כשמאכלסים אפרוחים אנחנו בודקים מה התאריך שבו אנחנו מכניסים את האפרוח לתוך הלול, ואז אנחנו יודעים שתוך 40 יום ממנו הוא מגיע לשחיטה

יעוז אברג'יל:  כמות האפרוחים שנכנסו בין ה-1 לפברואר ל-15 בפברואר היא 12,500,000 אפרוחים

יעוז אברג'יל:  בשנה שעברה באותו התאריך נכנסו 10,300,000

יעוז אברג'יל:  אלה נתונים מדויקים

דוד ביטן: אז המחיר צריך לרדת

דוד ביטן:  למה הוא עולה?     

יעוז אברג'יל: בגלל שהתערובת עלתה, כל ה- - - עלה

דוד ביטן: אז מה אתם עושים כדי שהתערובת לא תעלה?     

יעוז אברג'יל: הם באים אלינו כאילו אנחנו אשמים

יעוז אברג'יל:  כל התשואות עלו, הם מחפשים להם איזה ש"ג אחד, באים ויורים עליו - - -     

דוד ביטן: בדיון הזה אף אחד לא האשים אתכם

דוד ביטן:  חוק ההסדרים מדבר על הקרטל הזה שמנסים לעשות

יעוז אברג'יל: אין קרטל

אבשלום וילן: תסלחו לי שאני אתערב בדיון

אבשלום וילן:  בכל מדינות המערב יש לחקלאים פטור מהגבלים עסקיים

אבשלום וילן:  מה זה אומר? שמותר להם להתארגן ולשווק במשותף

דוד ביטן: תנובה ושטראוס יכולים לעשות קרטל?      

אבשלום וילן: לא

דוד ביטן: זה בדיוק העניין

אורי צוק-בר: אבל פה יש משקי רביעייה, שגם הם לא יכולים לתאם כי אולי לאחד מהקיבוצים האלה יש זיקה או בעלות במשחטה

אורי צוק-בר:  בגלל זה, זה מאוד מורכב

דוד ביטן: אבל אנחנו לא יכולים לקבוע

דוד ביטן:  תסתדרו קודם כל אתם ואחר כך אנחנו נדון בבעיה

אורי צוק-בר: בגלל זה אמרתי, אנחנו נעשה, יחד עם האוצר ורשות התחרות, חשיבה מסודרת של חודשיים-שלושה

דוד ביטן: בוא תסביר לי, מחסני השוק

דוד ביטן:  אם מייצרים השנה עוד 2,000,000 אפרוחים, למה המחיר צריך לעלות ב-20%? רק בגלל שזה חג?     

שלום נעמן: קודם כל, אני מתבסס על היסטוריה ולא על העתיד

שלום נעמן:  אני בענף כבר כמעט 30 שנה, ולא זכור לי חג שמחירי העופות, ובכלל מחירי החקלאות, לא עולים לקראת החג

מוטי אלקבץ: גם ב-2020, כשהוא אמר שייצרנו הרבה?     

שלום דנינו: אפשר להוציא צו שזה לא יכול להתייקר? איפה משרד הכלכלה? רשות ההגבלים? כל המועצות האלה? אתם לא יכולים להוציא צו?     

דוד ביטן: אתה אומר שזה עולה סתם, בגלל שזה חג

דוד ביטן:  ופה מייצרים עוד 2,000,000 אפרוחים ועדיין המחיר עולה? אני לא מבין את זה

דוד ביטן:  ואם אנחנו נייבא, גם המחיר יעלה?     

שלום נעמן: לא

שלום נעמן:  מה הקשר?     

שלום דנינו: למה לא?     

דוד ביטן: למה לא? לפי השיטה שלך, המחיר עולה בכל מקרה

שלום נעמן: כמו שאתה מייבא ביצים בזמן החג והמחיר שלהן לא עולה, אז גם עופות לא צריכים לעלות

יעוז אברג'יל: אבל נתת את הדוגמה הכי טובה, של הביצים

יעוז אברג'יל:  למה המחיר של הביצים לא יורד? אם אתה מייבא אותן בחצי מחיר, למה המחיר שלהן לא יורד? למה עדיין ממשיכים למכור את הביצים המיובאות ביקר?      

דוד ביטן: זו הבעיה של משרד האוצר

יעוז אברג'יל: אז אתה אומר, אני אייבא עוף, אייבא ביצה, שפה בארץ היא עולה 1

יעוז אברג'יל: 30 ₪ - -      

שלום דנינו: משרד החקלאות - -      

יעוז אברג'יל: - - אז פה בארץ, כשהיא יותר זולה כשאתה מייבא אותה, אתה מוכר אותה עדיין ב-1

יעוז אברג'יל: 30 ₪

יעוז אברג'יל:  למה?      

שלום דנינו: - - משרד האוצר, יש פרוצדורה בה אתם יכולים להוציא צו לחגים? כמו שאתם מוציאים כל מיני מכסות ייבוא? האם יש פרוצדורה שאתם יכולים לעצור את ההתייקרות?     

גלעד קריב: יש מנגנונים כאלה שאפשר לעשות

גלעד קריב:  לדוגמה: בגבינה הצהובה יש מכסות פטורות ממכס, שמחולקות בהליך תחרותי על המחיר לצרכן

דוד ביטן: אבל זה בייבוא

דוד ביטן:  אנחנו מדברים פה על עלייה שקשורה לחג

שלום דנינו: השוק המקומי

גלעד קריב: השוק המקומי מתנהל כשוק

גלעד קריב:  אם מבקשים מאיתנו איזו שהיא המלצה אז אפשר לעשות את זה דרך ייבוא, מבחינתנו

גלעד קריב:  אני כן אגיד שאין ייבוא בכלל של בשר עוף למדינת ישראל, ואם רוצים לייבא, אני מניח שיש פה תהליך מול שירותים וטרינרים שייקח מעט זמן

שלום דנינו: זה לא ישנה, כי אין פה בעיה של היצע

שלום דנינו:  ההיצע קיים

שלום דנינו:  מה שצריך זה, מכיוון שיש, לכאורה, ביקוש, והייבוא לא יעזור, אנחנו לא צריכים להציף את ה - -      

דוד ביטן: בגרף הזה שעשיתם, הייצור השנה, ב-2023, מספק את הביקוש לדעתכם?     

שמואל לויט: בוודאי

שמואל לויט:  הוא עולה על השנה שעברה ומספק את כל הביקוש

דוד ביטן: אז למה המחיר צריך לעלות?     

אורי צוק-בר: הוא לא אמור לעלות, בסך הכל גם ראינו שלאורך השנים המחיר לא עלה

יעוז אברג'יל: אדוני, גם בשנת הקורונה, כשאנשים רצו לאכול, לא היה מחסור של עופות בשום שלב ובשום מקום

יעוז אברג'יל:  אנחנו החקלאים, לנו יש אינטרס שעם ישראל יאכל עופות, וכמה שיותר – יותר טוב

יעוז אברג'יל:  כך נתייעל ואנחנו מתייעלים

יעוז אברג'יל:  אם רק מרכיב התערובת עלה במהלך השנתיים האלה בכמעט 2

יעוז אברג'יל: 5 לקילו, הכסף הזה לא בא אלינו

דוד ביטן: מר חסיד הפנה את תשומת לבנו לכך שהתערובת היא כמעט 70% ממחיר המוצרים, אז זה דבר שחייבים לטפל בו

דוד ביטן:  כשהמחיר של התערובת יורד, אז המחירים יורדים?      

יעוז אברג'יל: אמרת בתחילת השיחה שמה שעולה לא יורד

יעוז אברג'יל:  חזק וברור

ששון גואטה: אבל יש דברים שכן יורדים

ששון גואטה:  מחיר הביצים מפוקח

דוד ביטן: בגלל שזה מפוקח

דוד ביטן:  מה שלא מפוקח

אורי צוק-בר: אני רוצה רגע להגיד, היו"ר, אם המחיר של התערובת עלה בגלל עלויות ייבוא הגרעינים, אין לנו הרבה מה לעשות נגד העולם

אורי צוק-בר:  אבל אם היה כאן משהו בין המכונים - -      

דוד ביטן: אבל יש לך 400,000,000 ₪, שזה עולה, קנסות בנמלים בגלל פשלה שלנו, שאנחנו לא מטפלים בבעיה הזאת

דוד ביטן:  לא בהכל אתם אשמים, אבל יש בעיות שאפשר לטפל בהן

דוד ביטן:  בשביל מה יש מערכת של אנשי מקצוע בממשלה? בגלל שצריך לטפל בבעיה

דוד ביטן:  רק הסיפור הזה של השינוע עולה 400,000,000 ₪ רק מקנסות, ולא מהמחיר של התערובת בחו"ל

דוד ביטן:  רק בגלל שכשזה מגיע לנמל לא מורידים בזמן, אין מי שייקח במשאית את החומר

דוד ביטן:  תחלק את זה, ואתה מגיע לתוצאה

שלום דנינו: השאלה אם זה בתפזורת?     

דוד ביטן: אני מדבר על התפזורת, לא הגרעינים

דוד ביטן:  גם חיטה, גם הכל

שלום דנינו: עם מכולות סגורות אין בעיה

שלום דנינו:  בתפזורת, בנמל חיפה - -      

דוד ביטן: גם שם יש בעיה, אבל לא כמו בזה

קריאה: יש הרבה דברים, ראיתי בישיבה שהייתה פה על הנמלים - -      

דוד ביטן: למה אני צריך לעשות ישיבות על זה? אתם לא צריכים לטפל בזה לבד?     

ששון גואטה: במשא ומתן שהיה לנו תקופה, האוצר מודע להכל, אנחנו בתוך ההסכמים והמשא ומתן סיפרנו לו מה אחת הבעיות

שלום דנינו: דבר נוסף שלאחרונה הופך להיות תופעה זה שרוב המשחטות עברו לארבעה ימי שחיטה ולא חמישה ימי שחיטה בשבוע

דוד ביטן: למה?     

שלום נעמן: לא יודע

דוד ביטן: אז זה גורם לחוסר?     

שלום נעמן: זה גורם לחוסר, זה גורם לכך שהמחירים יעלו קצת

קריאה: זה גורם גם לפגיעה בטריות

שלום נעמן: יש דבר נוסף שאולי כדאי שכולם פה בחדר ידעו, אולי גם כל אחד מרגיש את זה, זה שבמשך עשר השנים האחרונות, כמות הפריטים של מוצרי העופות, התמהיל של הצריכה השתנה

שלום נעמן:  אם פעם 80% מהלקוחות היו קונים עוף שלם וכרעיים, הם עברו למוצרים הרבה יותר יקרים: לפרגיות, לשניצל, לשניצל פרוס דק, לדברים כאלה

שלום נעמן:  זה גם חלק מהתרומה

שלום נעמן:  פעם שקית קפה תורכי הייתה מספיקה ל-20 כוסות של קפה תורכי

שלום נעמן:  היום אנשים עברו לקפסולות, שכל קפסולה עולה שקל

שלום דנינו: חברים, אנחנו עוד פעם סוטים מהנושא ואני שואל את גופי הממשלה: נניח שהגרעינים באותו המחיר והיום יש מחיר, למה זה צריך לעלות בעוד חודש לקראת החג? האם יש אופציה של צו או החקלאות או הכלכלה לעצור את זה?     

מוטי אלקבץ: מי שקובע את המחירים זה הרשתות

מוטי אלקבץ:  אם תגידו שזה עולה ב-45% אז זה יעלה

אורי צוק-בר: לקראת חג צורכים בערך 20% יותר בכמויות, אז מכינים גם יותר

אורי צוק-בר:  אבל אתה רואה גם בגרף שהראו קודם שיש כל הזמן תנודה כזו, שהמחיר עולה ויורד

אורי צוק-בר:  המחיר הוא לא קבוע

אורי צוק-בר:  זה לא מוצר כמו קפה

שלום דנינו: ברור לי שבשפל צריך למצוא פתרון

שלום דנינו:  או בכיוון שכל העודף הזה הולך להקפאה באיזו שהיא דרך - -      

אורי צוק-בר: ואחר כך אין מה לעשות איתו

אורי צוק-בר:  בסך הכל 5% מהעוף נצרך קפוא

דוד ביטן: רבותיי, קודם כל, דרור שטרום שלח לי הודעה בנושא, שמר חסיד צודק לגבי התערובות שהן הרווח הגדול בתחום, ולכן אנחנו צריכים לטפל בזה

ששון גואטה: מי שלח את ההודעה?     

דוד ביטן: דרור שטרום, שהיה ממונה על ההגבלים

מרדכי חסיד: אני רוצה להגיד, לגבי המחירים של ערבי חג, לא ניתן להוריד את המחירים כי זה כמו בית כנסת ליום כיפור

מרדכי חסיד:  אי אפשר לבנות בתי כנסת ליום כיפור

מרדכי חסיד:  ערבי חג זה זמן שכולם לא בבית, אנשים לא בחוץ

דוד ביטן: אבל הם ייצרו הרבה, עוד 2,000,000

מרדכי חסיד: יש לבחור אחד מהשניים: או שלא תהיה סחורה, או שהמחיר יעלה

דוד ביטן: או שלא שוחטים

דוד ביטן:  אולי לא שוחטים?     

מרדכי חסיד: יש את האיזון בין או להעלות את המחיר, ואז הבן אדם יחשוב פעמיים כמה הוא קונה, או שלא תהיה סחורה

דוד ביטן: אני חושב שהבנו את הבעיה, אבל אם מישהו רוצה לדבר, שידבר

יצחק ברקוביץ: אני אשמח להתייחס כי עלו פה המון טענות

יצחק ברקוביץ:  רק לפרוטוקול, צחי ברקוביץ, ראש תחום מזון ברשות התחרות

יצחק ברקוביץ:  בוא נדבר רגע על העובדה הכי פשוטה, ושכדאי שכולם יסכימו עליה, כי יש פה מחלוקת שנראית לי מאוד ברורה לכולם

יצחק ברקוביץ:  כשמקטינים כמות – מעלים מחיר

דוד ביטן: אבל הגדילו את הכמות

יצחק ברקוביץ: יש הסדר שמקטין כמויות

יצחק ברקוביץ:  אנחנו יודעים שלאורך ההיסטוריה היו כמה תקופות, למשל ב- 2012-2015 היה הסדר כזה

יצחק ברקוביץ:  המחיר של העוף עלה גם אז וגם היום

יצחק ברקוביץ:  אז אפשר לטעון שיש עוד גורמים

יצחק ברקוביץ:  זה נכון, תמיד יש עוד גורמים, אבל ברמה העובדתית – אם יש הסדרים שמפחיתים כמויות, הם מעלים בסופו של דבר את המחיר

יצחק ברקוביץ:  יכול להיות שבמעט, יכול להיות שבהרבה, אבל כשמקטינים כמויות – המחיר עולה

יצחק ברקוביץ:  כשמגיעים לחגים עם מחסור, שבינינו, אנחנו יודעים שיש הסדרים שמקטינים כמות, בין היתר, כנראה שאם לא היה הסדר כזה אז יכול להיות שהמחסור היה קטן, כי יותר גורמים היו יודעים שבתקופה הזו הם צריכים לייצר יותר

יצחק ברקוביץ:       דבר שני, תערובות

יצחק ברקוביץ:  עלו פה המון טענות על תערובות

יצחק ברקוביץ:  נכון, יש ארבעה או חמישה גופים שהם מכוני תערובת גדולים, אבל אני רק רוצה להזכיר שגלעד, בצדק, אמר: "שימו לב מי הם הגופים האלה"

יצחק ברקוביץ:  גם חסיד התייחס לעוף עוז

יצחק ברקוביץ:  מדובר באותם גורמים, גם אמבר, גם מילואות וגם עוף עוז, כל מכוני התערובת בסופו של דבר, במישרין ובעקיפין, קשורים לאותן משחטות, ויש אינטגרציות

דוד ביטן: בעלים זה משחטות?     

יצחק ברקוביץ: יש בעלות

יצחק ברקוביץ:  עכשיו, בעולם החלב יש בעיות, כי מחיר המטרה לא עולה, ויש לנו בעיות כי מחיר התערובת עלה

יצחק ברקוביץ:  בסופו של דבר, צריך לזכור שהפיקוח הוא פתרון לכל דבר, להיפך

יצחק ברקוביץ:  אני חושב שהוא גם בעיה, כי כשמפקחים על המחיר הזה, בסוף אתה מאפשר למפוקח להרוויח מהעלייה במוצר

דוד ביטן: אתם נותנים לי הסברים

דוד ביטן:  אני צריך פתרונות, לא רק הסברים

יצחק ברקוביץ: הפתרון הוא: תפתח את השוק

יצחק ברקוביץ:  תקשיב לגלעד, הוא יודע מה הוא אומר

דוד ביטן: למדתי שתמיד כשפותחים את השוק המחיר רק עולה פה, בישראל

דוד ביטן:  מי לא דיבר? בבקשה

אילן סרוסי: שלום, אילן ממחסני השוק

אילן סרוסי:  קודם כל, ראינו בשקף של שמואל שיש הלימה מוחלטת כשהמחיר שהמשחטות מוכרות לנו

אילן סרוסי:  כלומר, כשהן מוכרות את זה טיפה ביותר זול – אנחנו גם מורידים את המחיר לצרכן

אילן סרוסי:  לקראת החגים, כשהן מעלות את זה, ואני לא מאשים אותן – אין לנו ברירה, ואנחנו גם חייבים להעלות את המחיר לצרכן

אילן סרוסי:  שלום דיבר מקודם על המעבר לארבעה ימי שחיטה

אילן סרוסי:  אנחנו בחודש האחרון סובלים מהיעדר אספקות של 10%-15% מהכמויות שאנחנו מבקשים לספק לנו, ונותנים לנו תשובות שחסר כמות של עופות, חזה עוף, פרגיות

אילן סרוסי:  אם תיכנס לחנויות ביום חמישי ב-12 בצהריים כבר לא תמצא פרגיות

דוד ביטן: מי שולט על זה?     

אילן סרוסי: אנחנו מזמינים, לדוגמה, 200 קרטונים, ומקבלים 140

דוד ביטן: למה?     

אילן סרוסי: כי המשחטה אומרת: "אין לי לתת לכולם, אני צריך לתת ל-א', ל-ב' ול-ג', אין לי מספיק"

אילן סרוסי:  זה מה שקורה בחודש האחרון

דוד ביטן: אז איך אתה מסביר את זה שאין למשחטות מספיק?     

אילן סרוסי: נגיד שבמדינת ישראל צורכים 1,000,000 עופות בשבוע

אילן סרוסי:  בסדר? יש תיאום על כמות העופות שמגדלים

אילן סרוסי:  נגיד שהם מתאמים לגדל 1,000,000 עופות, אבל באותו שבוע השוק צורך 1,050,000

אילן סרוסי:  אין סוג של מענה, אין שפיל

אילן סרוסי:  אף אחד לא יכול לעשות לך קצת יותר

אילן סרוסי:  עכשיו, תאר לך מצב שחברת אסם הייתה היחידה שיש לה קטשופ בארץ, והיא הייתה יודעת שמדינת ישראל קונה 100 קטשופ בשבוע והיא הייתה מייצרת רק 100

אילן סרוסי:  מה היה קורה לקטשופ אם השוק היה טיפה מתנדנד? הוא היה מייצר חוסר, ומייצר גם עליית מחיר

יעוז אברג'יל: אבל אתה נותן דוגמה לא נכונה, כי אתה יכול לשים קטשופ במחסן

יעוז אברג'יל:  את העוף איפה אני אשים? העוף הזה יש לו תאריך גידול, מישהו שחט אותו ויש לו תאריך תפוגה- - -     

אילן סרוסי: אבל לא סיימתי

אילן סרוסי:  יחד עם זאת, צריכה להיות מעורבות ששומרת על המגדלים- - -     

דוד ביטן: אבל איזה פתרון יש? אתה אומר שבשבוע הזה לא היה, אז המחיר עולה באותו השבוע ואז יורד שבוע לאחר מכן

אילן סרוסי: מי אמר שהוא ירד? אי אפשר לדעת

אילן סרוסי:  המחיר כבר חודש עולה

אילן סרוסי:  כל שבוע הוא עולה טיפה

אילן סרוסי:  א') אם הם יקבלו החלטה לגדל טיפה יותר- -      

יעוז אברג'יל: 	 אנחנו מראים לך שאנחנו מגדלים

אילן סרוסי: בפועל, בשורה התחתונה, חסר בשוק סחורה

שלום דנינו: אז מה ההערכה? למה זה חסר?     

אילן סרוסי: ישראל היא מקום ראשון בצריכת חלקי עופות בעולם

אילן סרוסי:  העוף וחלקיו הוא מרכיב מאוד חשוב בסל הצריכה של הצרכן הישראלי, וצריך לראות איך עושים איזה שהם צעדים ששומרים על זה

מנחם בוכריץ: סליחה, כבוד היו"ר

מנחם בוכריץ:  אני מגדל עופות לא קטן

מנחם בוכריץ:  אני מגדל בערך 9,000 טון בקיבוץ משמר השרון

מנחם בוכריץ:  יש לנו 40 דונם לולים

מנחם בוכריץ:  לפני עשר שנים הייתי עם 20 דונם, היום על 40 דונם אני מרוויח, אם אני מרוויח, חצי או עשירית ממה שהרווחתי לפני עשר שנים

מנחם בוכריץ:  כיום, אנחנו לא מייצרים פקקים של קוקה קולה

מנחם בוכריץ:  הוא שואל למה חסר? כי אני לפני חודש השמדתי 128,000 עופות בתוך הלול שלי ב-38 יום בגלל שפעת

מנחם בוכריץ:  הגשתי למשרד החקלאות את התביעה

מנחם בוכריץ:  אתה חושב שאני אראה את הכסף ? אולי בעוד שנתיים

מנחם בוכריץ:  נזק של כמעט 2,000,000 ₪

מנחם בוכריץ:  אז הוא שואל למה חסר?      

דוד ביטן: המדינה צריכה להגן עליך

דוד ביטן:  אני מסכים

מנחם בוכריץ: אני לא מדבר על המדינה

מנחם בוכריץ:  אין לי טענות למשרד החקלאות

מנחם בוכריץ:  אני אומר: אנחנו יושבים ועושים תכנונים, מי שמתכנן את התכנון אני מניח שהוא יודע מה לעשות

מנחם בוכריץ:  יש פה עודף

מנחם בוכריץ:  אתה לא יודע לפתור את כל בעיות הענף בעודף או בחוסר

דוד ביטן: השנה, מתוך ה-12,000,000, כמה מתו ממחלות ודברים כאלה?     

שמואל לויט: עזוב, אנחנו מדברים נטו על מה שיוצא לשוק

שמואל לויט:  אנחנו בינואר, בשביל לסתור את מה שהוא אמר, בינואר 2023 שווקו לשוק 100-200 טון יותר מאשר בינואר 2022

שמואל לויט:  אין שום קיטון, למרות כל המחלות

דוד ביטן: זה לא מדויק

דוד ביטן:  המחירים של הגרעינים וכו' עלו בחודש ינואר?     

אורי צוק-בר: המחיר של התערובת עלה

דוד ביטן: בכמה?     

אורי צוק-בר: אני לא יכול להגיד לך על הגרעינים כרגע, אני לא רואה את זה פה

אורי צוק-בר:  המחיר של התערובת עלה

שמואל לויט: אני חייב להתייחס למה שאמר נציג הרשות לתחרות

שמואל לויט:  הוא הציג כלל ברזל, שלומדים אותו בשנה הראשונה לכלכלה, כשמורידים כמויות עולה המחיר

שמואל לויט:  אבל יש עוד כלל ברזל שלומדים אותו גם כן באותה השנה, והוא: כשעלויות הייצור עולות – המחיר עולה גם כן

שמואל לויט:  ועלויות הייצור עלו, ורק בגלל שהן עלו בחו"ל, ורוב הדגנים מיובאים מחו"ל, רק בגלל זה עלויות הייצור עלו

יהושע קגן: יש לי נתון חדש על החג

יהושע קגן:  קודם כל, אתם מדברים פה על תיאומים ואנחנו מדברים על ויסותים

יהושע קגן:  המילה שצריכה להתחבר לכולם היא ויסות

יהושע קגן:  למה אנחנו צריכים את הוויסות נאמר פה 100 פעמים: אנחנו מגדלים מוצר שיש לו חיי מדף

יהושע קגן:  תארו לכם שכל המגדלים מכניסים בבת אחת אפרוחים, אז בבת אחת יש יותר כמויות אפרוחים ממה שהמשחטות יכולות לשחוט, ובשבוע אחרי זה אין בכלל עופות

יהושע קגן:  לכן צריך את התיאום ואת הוויסות הזה, וזה ויסות לא לכמויות סך הכל, אלא לתיאומים

יהושע קגן:       אני רוצה להסביר למה אנחנו צריכים את הוויסות הזה

יהושע קגן:  עובדה, בשנתיים האחרונות שהיה ויסות, אף מגדל של פטם, גם מאזור עוטף עזה וגם מהאזור של עוטף לבנון, לא עזב את הענף

יהושע קגן:  במידה ולא יהיו ויסותים – כל המגדלים הקטנים ייפלטו לנו, של המושבים במיוחד, ויישארו רק האינטגרציות הגדולות

יהושע קגן:       לגבי עליות המחירים, אני אומר בצורה חד משמעית: המשחטות בחגים לא יודעות לספק את הביקוש

יהושע קגן:  גם אם הן כולן שוחטות את כל הכמות, הן לא מסוגלות לספק את הביקוש, ולכן יש לזה השפעה

דוד ביטן: אז למה שלא נייבא?      

יהושע קגן: למה צריך לייבא? אפשר לקנות קפוא

יהושע קגן:  יש לנו במחסנים עוף קפוא

יהושע קגן:  הציבור יכול להחליט שהוא קונה קפוא ולא טרי, והוא לא עושה את זה

ששון גואטה: אני רוצה לתת לך עוד בעיה שאני אישית טיפלתי בה עם שר החקלאות הקודם, עודד

ששון גואטה:  המשחטות יכולות לשחוט, לפי מה שאישרו להן, 80,000 עופות בלילה

ששון גואטה:  יש את הבריאות ויש את התאגיד

ששון גואטה:  התאגיד הוא זה שמספק את כוח האדם, המפקחים והווטרינרים

ששון גואטה:  בא משרד הבריאות, תופס את, במקרה אז זה היה "עוף ירושלים", שטיפלתי להם בבעיה, ואומר לו: "אתה יכול לשחוט 40,000 עופות"

ששון גואטה:  התחיל להחמיר איתו, כמו שהיה מקודם בנושא של החלב

ששון גואטה:  בסוף באה המשחטה ואומרת: "אין בעיה, רק תן לי לספק עופות בחגים"

ששון גואטה:  הוא אומר לה: "בסדר, אין בעיה

ששון גואטה:  תוסיפו עוד עשרה פקחים"

ששון גואטה:  הוא הולך לתאגיד ואומר: "תביא לי עוד עשרה פקחים", והתאגיד אומר לו: "אין לי עשרה פקחים לתת לך"

ששון גואטה:       עכשיו, במקום שמשרד הבריאות, המדינה תקל, שהוא יוכל לשחוט 80,000 עופות וש- - - לא יעלה את המחיר, המדינה, משרדי הממשלה, הם אלה שמקשים עלינו

ששון גואטה:  בסוף, לי יש עופות בלול

ששון גואטה:  אני אוכל לספק אותם, אבל המשחטות לא יכולות לשחוט את הכמויות האלה כי משרד הבריאות מקשה עליהן

ששון גואטה:  עוף ירושלים הלך למשרד הבריאות אחרי שהתערבתי ועשינו לחץ פוליטי, והגענו להסכמה להוסיף עוד X פקחים כדי להגדיל את השחיטה של אותו יום

ששון גואטה:  הלכנו לתאגיד, והתאגיד אומר: "אין לי אנשים לתת לך"

ששון גואטה:  גם אין לו אנשים, גם לפעמים הוא לא היה מסכים להם לעשות שעות נוספות, כלומר, לא היו מוכנים לשלם יותר כדי לשחוט ולספק

ששון גואטה:  זה לא רק האינטרס שלך, אני גם רוצה להוציא את העוף מהלול, ומשרד הבריאות מקשה עלינו

דוד ביטן: יש לנו פה נציג של משחטות?      

מיכאל אורן: שלום כבוד היו"ר, שלום לכולם

מיכאל אורן:  קוראים לי מייקל הולר, אני מגדל בעוטף עזה, בקיבוץ עלומים

מיכאל אורן:  יש לי 4,000 טון, 27 דונם של לולים

מיכאל אורן:  את כל מה שהראיתם פה, אני חייב להגיד שזה יפה, אבל אם התערובת עולה ב-70%, אבל גם החשמל, מים, עובדים, גז, שעלה ב-50% גם – התשומה, מה שמקבל המגדל, לא עולה בכלל

מיכאל אורן:  אתה רואה את המחיר

מיכאל אורן:  אז אתה יכול להגיד: "תשמע, המחיר לא עלה מספיק וצריך לראות מה עושים" - -      

דוד ביטן: המחיר מטרה?     

מיכאל אורן: מה שהמגדל הפרטי מקבל

מיכאל אורן:  מה שקורה, אם המגדלים לא מקבלים את הכסף, לא יהיה לך שום עופות בכלל

דוד ביטן: חברים, אנחנו הבנו את הבעיה

דוד ביטן:  אני לא יודע מה הפתרון

דוד ביטן:  אני רוצה לקיים ישיבה רק איתכם

דוד ביטן:  בסדר? על מנת לראות אם אפשר למצוא פתרון

דוד ביטן:  אז הבנו שיש בעיה עם התערובות, כל מיני בעיות שצריכים לראות מה היכולת שלנו לטפל בהן

דוד ביטן:  אנחנו צריכים לדעת גם קצת נתונים, בין השאר להראות לנו דיאגרמה של כמה עלה מחיר הגרעינים וכו' מול המחיר הסופי, האם יש עלייה או הפחתה? וגם, תחשבו איך אפשר למנוע את העלייה הזו בחג

דוד ביטן:       אני מבקש לישיבה הזו להזמין גם, יש למשחטות ועד? נציג?     

עידית חנוכה: אנחנו הזמנו אותם

עידית חנוכה:  הם לא הגיעו

דוד ביטן: לא משנה

דוד ביטן:  נביא אותם לישיבה הספציפית הזו

ששון גואטה: רוב הבעיה של המשחטות זה מה שהסברתי לך

ששון גואטה:  הם באמת רוצים לעבוד

ששון גואטה:  זה משרד הבריאות שעוצר אותם

דוד ביטן: תזמיני גם את נציג משרד הבריאות לישיבה הפנימית שנעשה

קריאה: זה משרד הבריאות, זה השירותים הווטרינרים - -     

גלעד קריב: השירותים הווטרינריים הם במשרד החקלאות, לא במשרד הבריאות

דוד ביטן: הבנתי, אבל למשרד החקלאות יש נציג בישיבה הזו

אורי צוק-בר: אני לא מכיר את הכללים על הקו של הפטם

דוד ביטן: אז מצדי תביא אותו איתך

דוד ביטן:  אנחנו צריכים לנסות למצוא, אני רואה שזו באמת בעיה

דוד ביטן:  אני לא יודע אם חוק ההסדרים פותר את הבעיה, דרך אגב

דוד ביטן:  זה יכול גם לפגוע במגדלים

דוד ביטן:  גם יש לנו אינטרס של הגנה על הצוצלת המקורית בחקלאות

דוד ביטן:  הסיבה היחידה שאני מוכן לוותר קצת על המחיר נובעת מהצורך להגן על החקלאות, כי בסופו של דבר אנחנו צריכים את זה

דוד ביטן:  קח לדוגמה את הגז

דוד ביטן:  אם לא היה לנו את הגז, המחירים היו קופצים פה במאות אחוזים בגלל מחירי הגז

דוד ביטן:  אנחנו צריכים גם את החקלאות המקומית, לא תמיד אפשר לייבא

גלעד קריב: הצעד הזה, המטרה שלו היא לגעת בגופים הגדולים, במשחטות הגדולות, ולא בחקלאים

קריאה: אנחנו החקלאים נימחק מהצעד הזה

אורי צוק-בר: הבעיה בזה, יכול להיות שהרצון הוא טוב אבל השיטה פה כנראה בעייתית

גלעד קריב: כמו שצחי ציין, זה צעד שקיים משנת 2015, כל הצדדים מכירים אותו, גם אורי, זה לא משהו חדש

גלעד קריב:  אם הסכימו לו זה משהו אחר אבל כולם מכירים את התשתית העובדתית

אורי צוק-בר: הנוסח הזה לא היה בשנים הקודמות

מוטי אלקבץ: דרך אגב, ישבתי עם שר הכלכלה והוא מוכן למשוך את התקנה הזו

מוטי אלקבץ:  בואו נשב עם השר

אבשלום וילן: הניסיון שלהם הוא פשוט לא לאפשר לנו לעבוד במשותף

דוד ביטן: רבותיי

דוד ביטן:  אני הבנתי כבר שהקיבוצים נמצאים חזק מאוד באינטגרציות במקרה הזה

אורי צוק-בר: בגלל זה צריך לעשות משהו שיגביל את המחיר לצרכן, שלא יאפשר עלייה, משהו מתואם

דוד ביטן: יכול להיות

דוד ביטן:  הפעם הזו אתם צריכים לשתף פעולה עם כולם

דוד ביטן:  על מנת למצוא פתרון צריך ללכת על משהו מתואם בין כל המשרדים, כי אחרת אנחנו נסתובב סביב הציר

דוד ביטן:  אי אפשר ללכת אחד נגד השני

דוד ביטן:  כולם צריכים ביחד לפתור את הבעיה

דוד ביטן:  זה מה שאני מבקש בעניין הזה, תעזבו את המדיניות הרגילה שאתם מסתערים על המטרה

דוד ביטן:  במקרה הזה מחיר המטרה לא פחות חשוב

דוד ביטן:       אני רוצה לשבת עם הנציג של המשחטות לפני הישיבה

אורי צוק-בר: היו"ר, לגבי הפסח, בדקתי ועשינו ניתוח, בדקנו במשך שלוש שנים

אורי צוק-בר:  יש לנו לפני חג הפסח שבוע, שבועיים, שלושה, ארבעה שבועות - -      

דוד ביטן: לא כל העוף

דוד ביטן:  גם החלקים, זה העיקר

אורי צוק-בר: בסדר

אורי צוק-בר:  חלק ירדו

אורי צוק-בר:  העוף הטרי הארוז ירד מ-20 ₪ ל-17 ₪ בשבועיים שלפני החג

קריאה: זה מחיר קמעונאי או מחיר סיטונאי?     

קריאה: עוף טרי לא מהווה אפילו 7% מהמכירות

יצחק ברקוביץ: הוא אומר לך שהוא סופג את זה בחגים

יצחק ברקוביץ:  הוא עושה מזה מבצע

אורי צוק-בר: החזה עוף ירד מ-31 ₪ ל-30 ₪, פחות או יותר בשנה אחת

אורי צוק-בר:  בשנה אחת הוא עלה מ-27 ₪ ל-29 ₪, אז פעם עלה ופעם ירד

אורי צוק-בר:  בכרעיים - -      

שלום נעמן: הוא מדבר על לפני החג

אורי צוק-בר: זה בשבועות שלפני החג

אורי צוק-בר:  בארבעה השבועות שלפני החג

אורי צוק-בר:  דיברתם על זה שלפני החג זה עולה, אז אני מראה לכם שזה לא בדיוק כך

שלום נעמן: הוא עשה מחיר שנה שעברה בחג והשנה בחג

שלום נעמן:  אני מדבר על מחיר שעלה מחודש לפני החג

אורי צוק-בר: שלוש שנים לקחנו את ארבעת השבועות שלפני חג הפסח

אורי צוק-בר:  לא את אותם התאריכים, אלא בדיוק מפסח אחורה

שלום דנינו: אבל לחג לא קונים עוף ארבעה שבועות לפני

אורי צוק-בר: קונים בשבוע לפני

קריאה: אתה צריך לראות את המחיר בט"ו בשבט מול המחיר בפסח, ואז תראה את הפערים

דוד ביטן: אנחנו נקיים ישיבת המשך

דוד ביטן:  תודה רבה, הישיבה הסתיימה